Case ID: 1212757
Sentence 9: İş üzrə Şahid4 məhkəmə iclasında verdiyi ifadəsində Ağdaş RPŞ-nin TQ-nun təhqiqatçısı vəzifəsində işlədiyini, xx xxxx 2020-ci il tarixdən xx xxxxx 2020-ci il tarixə qədər məzuniyyətdə olduğunu, xx xxxx 2020-ci il tarixdən xx xxxxx 2020-ci il tarixə keçən gecə Bakı şəhərindən xidmət apardığı Ağdaş rayonuna gəldiyini, daha sonra ailə üzvlərini evə düşürdükdən sonra Qəbələ-Ağdaş yolunun Türyançay körpüsünün üzərinə yaradılmış Covid-19 virusu ilə bağlı posta xidmət aparan TQ-nun təhqiqatçısı Vüsal Əzənmədovun yanına getmək qərarına gəldiyini, Ağdaş-Qəbələ yolu ilə üzü Türyançay qəsəbəsi istiqamətinə gedəndə Ağdaş rayonu, Dəhnəxəlil kəndi ərazisində sonradan adını bildiyi Məhəmməd adlı şəxsin idarə etdiyi VAZ 2107 markalı **-FK-*** dövlət qeydiyyat nişanlı avtomobili yolun sol hissəsində dəyandığını, həmin vaxt onun yanında Seymur və Elşən adlı şəxsin də olduğunu, nə olmasını maraqlanmaq üçün avtomobilini onların yanında saxladığını, həmin vaxt Məhəmmədin avtomobilinin qabaq sağ təkərinin partladığını və qabaq sağ hissəsinin əzik olduğunu gördüyünü, həmin şəxslərin ondan avtomobilintəkərini dəyişmək üçün açar istədiklərini, lakin onlara avtomobil açarı olmadığını dediyini, daha sonra avtomobilini idarə edib Vüsalın yanına getdiyini, olanları Vüsala da danışdığını, Vüsalın da ona Məhəmmədin təxminən 5-10 dəqiqə qabaq həmin postdan bir neçə dəfə gəlib keçərək burada olan əməkdaşlara qarşı hörmətsizlik göstərdiyini, daha sonra Vüsalın yanında təxminən 5 dəqiqə dəyandıqdan sonra geri qayıtdığını, geri qayıdan zaman üzü şəhər istiqamətinə gedəndə Ağdaş rayonu, Dəhnəxəlil kəndi ərazisində “MAN” markalı, M 8** AM *** RUS qeydiyyat nişanlı yük avtomobili dəyadığını, həmin vaxt orada həmin Məhəmməd, Seymur və Elşən adlı şəxslərin də olduqlarını gördüyünü, onların qışqır bağır edərək yük avtomobilini təpiklə vururduqlarını, həmçinin də sürücünü avtomobildən yerə düşürtməyi tələb etdiklərini, Seymurun həmin vaxt əlində bıçaq olduğunu, Seymur əlində bıçaq sürücüyə nalayiq ifadələr işlətdiyini, həmçinin MAN markalı avtomobilin qabaq sağ və sol təkərləri deşildiyini və yük avtomobilinin ön qeydiyyat nişanı yerində olmadığını gördüyünü, Məhəmmədin avtomobili isə həmin yük avtomobilinin qarşısında təxminən 3-4 metr aralıda sağda dəyandığını, orda olan polis əməkdaşları onların üçünü də nizam-intizama dəvət etsələr də, sərxoş olduqları üçün MAN markalı avtomobilin sürcüsünə ucadan nalayiq söyüşlər işlətdiklərini, hətta polis əməkdaşlarının qanuni tələblərinə tabe olmayaraq yenə də azğın formada öz hərəkətlərini davam etdirdiklərini, hətta sonradan məsul növbətçi tərəfindən orada olan polis əməkdaşlarına da Belarusiya Respublikasının vətəndaşı Zərərçəkmiş şəxs idarə etdiyi “MAN” markalı, M 8** AM *** RUS qeydiyyat nişanlı yük avtomobilinin qarşısını Ağdaş rayonu, Dəhnəxəlil kəndi ərazisində bir qrup şəxs onun avtomobilinin qarşısını kəsməsi barədə məlumat verildiyini, polis əməkdaşlarının da növbətçi hissəyə hadisə yerində olmalarını və onlara kömək lazım olduğunu bildirdiklərini, həmin vaxt həmin yerə TQ-nun baş təhqiqatçısı, polis mayoru Rəşid Musayevin və digər polis əməkdaşları gəldiklərini, onlar hadisə yerinə gələnə qədər Məhəmmədin öz idarə etdiyi VAZ 2107 markalı **-FK-*** dövlət qeydiyyat nişanlı avtomobili ilə hadisə yerindən uzaqlaşdığını, daha sonra Seymur və Elşəni növbətçi hissənin avtomobili ilə Ağdaş RPŞ-nə apardıqlarını, Məhəmmədin də özünün Ağdaş RPŞ-nə getdiyini sonradan bildiyini, hadisə vaxtı həmin Məhəmməd, Seymur və Elşən adlı şəxslərin hər üçünün sərxoş vəziyyətdə olduğunu bildirdi.